Շուրջ 900 մլն դրամ արժողությամբ հիշյալ ծրագրի իրականացումն սկսվել է 2016թ. հոկտեմբերին, նախատեսվում է ավարտել 2017թ. հոկտեմբերին: Ֆուտբոլի ակադեմիայի հիմնարկեքի արարողությանը ներկա էին ՀՀ նախագահ Սերժ Սարգսյանը, ՈՒԵՖԱ-ի նախագահ Ալեքսանդր Չեֆերինը, ՀՖՖ նախագահ Ռուբեն Հայրապետյանը, բարձրաստիճան պաշտոնյաներ, Էջմիածնի թիվ 1 մարզադպրոցի սաները եւ բազմաթիվ էջմիածնեցիներ: Սերունդներին մարզվելու եւ առողջ ապրելու ուղերձը ստորագրելուց հետո Ալեքսանդր Չեֆերինը եւ Ռուբեն Հայրապետյանը փաստաթուղթը տեղադրեցին պարկուճի մեջ եւ հանձնեցին թիվ 1 մարզադպրոցի սաներին` պարկուճը շինհրապարակի հիմքում դնելու համար: